als_Latn dik_Latn sag_Latn
Pasi ka ndarë tapitë në Cakran, kryeministri Edi Rama ka drekuar në familjen e Shahin Bashës në Hoxharë. Rama ka zgjedhur ta ndajë live me ndjekësit e tij në FB gjithë drekën, ulur në tryezë në krah të ministres Gjermeni dhe zonjës së shtëpisë.
“Në familjen e Shahin Bashës në Hoxharë ku shkatërrimi nga përmbytja i ka lënë vendin normalitetit falë solidaritetit, nga momenti i parë deri në dëmshpërblimin e plotë nga qeveria. Bashkë për Shqipërinë që duam”, shkruan Rama.
Në kohën që ndaheshin pjatat, Rama ka nisur batutat dhe i ka sugjeruar vajzës që t’ja kalojë pjatën ministres Gjermeni. “Kaloja Eglantinës se ajo ha shumë”- ka thënë Rama.
Dreka, nga e cila Rama ka preferuar të shijojë me shumicë kryesisht ullinj, ka kaluar mes batutash.
“Ti je burrë shtëpie sa hap derën jashtë, brenda saj je ushtar, ja kush komandon”- thotë Rama, duke i rrahur shpatullat zonjës së shtëpisë.
“Ashtu është, ushtar, ushtar jemi të gjithë”- tha më tej ai.
als_Latn als_Latn als_Latn als_Latn als_Latn als_Latn